Diari Oficial de la Generalitat Valenciana


Sumari del DOGV 8049, del 26-05-2017 (2017/3808)

Notificació de la sentència dictada en el rotlle d'apel·lació número 593/2016.
------------------------------------------------------------------------------

### Dades del document

Número de DOGV
:   8049

Data del DOGV
:   26-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3808


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 593/2016. [2017/3808]  
Recurs d'apel·lació número 593/2016-L  
Dimana del judici ordinari número 1300/2006  
Apel·lant: Promociones y Alquileres Vadesol, SL.  
Procuradora: M.ª Paz de Miguel Fernández.  
Lletrada: María Jesús Román Gallardo.  
Apel·lat: Comunitat de Propietaris Edifici Trinisol II.  
Procurador: Vicente Flores Feo.  
Lletrada: Adelina Isabel Pérez Antón.  
Apel·lats no compareguts: Julio Mohedano Hernández, Francisco Javier García Orts, Manuela García Hernández i Hendrik Daniel Kruys.  
Inmaculada Rubio Sáenz, lletrada de l'Administració de justícia de la Secció Cinquena de l'Audiència Provincial d'Alacant, mitjançant aquest edicte faig saber que en el recurs d'apel·lació número 593/2016, tramitat en aquesta secció, s'ha dictat la sentència que té l'encapçalament i la dispositiva que són com segueix:  
  
«President: José Luis Úbeda Mulero,  
Magistrada: María Teresa Serra Abarca,  
Magistrada: Susana Martínez González.  
Alacant, 5 d'abril de 2017  
La Secció Cinquena de l'Audiència Provincial d'Alacant, composta pels magistrats indicats més amunt, i en nom del rei, ha dictat la següent Sentència número 130.  
En el recurs d'apel·lació interposat per la part demandant, Promociones y Alquileres Vadesol, SL, representada per la procuradora M.ª Paz de Miguel Fernández i dirigida per la lletrada María Jesús Román Gallardo, contra la part apel·lada, la codemandada Comunitat de Propietaris Edifici Trinisol II, representada pel procurador Vicente Flores Feo i dirigida per la lletrada Adelina Isabel Pérez Antón; com a apel·lades no personades, les parts codemandades Julio Mohedano Hernández i Francisco Javier García Orts, representades en la primera instància, respectivament, per la procuradora M.ª Engracia Abarca Nogués i per la procuradora M.ª Reyes Nogueiras Porras i dirigides pels lletrats María Isabel de la Matta Gómez i Javier Gomar Alemany; i també com a apel·lades no personades, les codemandades Manuela García Hernández i Hendrik Daniel Kruys, declarats en situació de rebel·lia processal en la primera instància, contra la sentència dictada pel Jutjat de Primera Instància número 3 de Benidorm, en què hat sigut ponent el magistrat José Luis Úbeda Mulero.  
Dispositiva  
Estimem parcialment el recurs d'apel·lació interposat per Promociones y Alquileres Vadesol, SL, contra la sentència dictada, amb data 30 de setembre de 2014, en el procediment de judici ordinari número 1300/2006, tramitat davant del Jutjat de Primera Instància número 3 de Benidorm, i revoquem en part l'esmentada resolució en els punts següents:   
1. Sobre el dret a instal·lar cinc bústies, casellers de correspondència, condemnem la demandada, Comunitat de Propietaris Edifici Trinisol II, a establir la identificació de les que corresponen als baixos D, E, F, G i H.  
2. Sobre el dret d'instal·lació de porters automàtics o intèrfons dels pisos indicats, condemnem la demandada a permetre la connexió amb la de la resta dels components de l'edifici.  
3. Respecte del dret a concloure la preinstal·lació ja existent de l'antena de televisió, estenem la condemna continguda en la sentència de primera instància als copropietaris codemandats, Hendrik Daniel Kruys i Manuela García Hernández.  
4. No fem expressa imposició de costes en relació amb les pretensions parcialment estimades i mantenim la condemna a l'actora de les que corresponen al codemandat absolt, Francisco Javier García Orts.  
  
No és procedent fer imposició expressa de les costes processals causades en aquesta alçada.»  
  
I perquè conste i valga de notificació de forma deguda als litigants en parador ignorat, Manuela García Hernández i Hendrik Daniel Kruys, es publica aquest edicte, amb l'advertiment a les parts que, contra aquesta resolució, s'hi poden interposar recursos de cassació i extraordinari per infracció processal davant de la Sala Primera del Tribunal Suprem d'acord amb el que estableixen, respectivament, els articles 477.2.3 i 469 i la disposició final 16a de la Llei d'enjudiciament civil, que es podran formalitzar per escrit davant d'aquesta secció de l'audiència dins del termini de 20 dies comptador des que es notifique.  
  
Alacant, 10 d'abril de 2017.- La lletrada de l'Administració de justícia: Inmaculada Rubio Sáenz.